UEFA Meistrite Liiga

UEFA Meistrite Liiga (inglise keeles UEFA Champions League) on Euroopa jalgpalliliidu UEFA alates hooajast 1992–1993 igal aastal korraldatav rahvusvaheline turniir parimatele klubimeeskondadele. Meistrite Liiga eelkäija oli 1955–1956 hooajast mängitud Euroopa karikas.

Meistrite Liiga korraldati esialgu kahe 4 meeskonnast koosneva alagrupiga, kus turniirisüsteemis selgitati võitjad, kes kohtusid finaalis. Võistlust laiendati hooajal 1994–1995 16 meeskonnale. Tänapäeval osaleb Meistrite Liigas juba 32 meeskonda, kes on jaotatud kaheksasse 4 meeskonnaga alagruppi. Alagrupis mängitakse kaks ringi, iga vastasega kodus ja võõrsil. Alagrupi kaks paremat meeskonda jätkavad kaheksandikfinaalis, kolmandaks jäänu pääseb UEFA karika kolmandasse vooru ja viimaseks jäänu langeb välja.

Kaheksandikfinaali pääsenud meeskonnad loositakse paaridesse, mille järel mängitakse olümpiasüsteemis kuni võitja selgumiseni. Kõik paarid mängivad omavahel kaks mängu, kodus ja võõrsil, ning võitja selgub kahe mängu kokkuvõttes löödud väravate järgi. Kui väravate vahe on võrdne, otsustab võõrsil löödud väravate arv. Selle võrdsuse korral mängitakse lisaaeg ja vajadusel võetakse kasutusele penaltiseeria.

Praegu on kasutusel kuues karikas. Esimesed viis on jäädavalt oma valdusse saanud Madridi Real (1966), Amsterdami Ajax (1973), Müncheni Bayern (1976), AC Milan (1994), Liverpool F.C. (2005) ja Madridi Real (2014). Karika omandamiseks on tarvis see võita 3 korda järjest (Real, Ajax, Bayern) või 5 korda ühtekokku.

1960–2004 sai liiga võitja õiguse mängida Lõuna-Ameerika klubide meistriga Kontinentidevahelisele karikale. Alates 2005 saab liiga võitja õiguse mängida kõigi maailmajagude parimate meeskondade osavõtul peetaval klubide MM-il.

Läbi aegade on kõige rohkem, 14 korda võitnud Euroopa karika või Meistrite Liiga võitnud Madridi Real. AC Milan on karika võitnud 7, järgnevad kuue võiduga Liverpool ja Bayern, viie võiduga Barcelona ja nelja võiduga Ajax. Riikidest on kõige rohkem kordi karikas läinud Hispaaniasse (19), Inglismaale (14), Itaaliasse (12), Saksamaale (8) ja Hollandisse (6).

Francisco Gento on võitnud karika kõige rohkem ehk 6 korda (kõik Madridi Realiga). Clarence Seedorf on võitnud karika kõige suurema arvu klubide meeskonnas – 3 klubiga. Frank Rijkaard on karika võitnud samuti 3 klubiga, neist 2 korda mängijana ja 1 korra treenerina. Treenerina on karika kõige rohkem ehk neli korda võitnud Carlo Ancelotti, 2003. ja 2007. aastal Milaniga ning 2014. ja 2022. aastal Madridi Realiga. Ancelotti on samuti treeneritest enim kordi finaali jõudnud (viis korda).

Kui arvestada üksnes Meistrite Liigat, siis on 2022. aasta seisuga kõige rohkem väravaid löönud Cristiano Ronaldo (140), Lionel Messi (125), Robert Lewandowski (86), Karim Benzema (86), Raúl (71) ja Ruud van Nistelrooy (56).

Finaalid

 HooaegMeister Teine Tulemus Staadion Linn Pealtvaatajaid 1992/93  Marseille Olympique   AC Milan 1:0 Müncheni olümpiastaadion München 64 400 1993/94  AC Milan   FC Barcelona 4:0 OAKA Spiros Louis (Ateena Olümpiastaadion) Ateena 70 000 1994/95  Amsterdami Ajax    AC Milan 1:0 Ernst-Happel-Stadion Viin 49 825 1995/96  Torino Juventus   Amsterdami Ajax 1:1 (4:2 pen.) Rooma olümpiastaadion Rooma 70 000  1996/97  Dortmundi Borussia   Torino Juventus  3:1 Müncheni Olümpiastaadion München 59 000 1997/98   Madridi Real   Torino Juventus  1:0 Amsterdam ArenA Amsterdam 48 500 1998/99  Manchester United    Müncheni Bayern  2:1 Camp Nou Barcelona 90 245 1999/2000  Madridi Real  Valencia CF 3:0 Stade de France Saint-Denis 80 000 2000/01  Müncheni Bayern   Valencia CF  1:1 (5:4 pen.) Giuseppe Meazza staadion Milano 74 400 2001/02  Madridi Real   Bayer Leverkusen  2:1 Hampden Park (Šotimaa rahvusstaadion) Glasgow 50 499 2002/03  AC Milan   Torino Juventus  0:0 (3:2 pen.) Old Trafford Manchester 63 300 2003/04  FC Porto   AS Monaco  3:0 Arena AufSchalke Gelsenkirchen 53 053 2004/05  Liverpool FC   AC Milan  3:3 (3:2 pen.) Atatürk Olimpiyat İkitelli, İstanbul 80 000 2005/06  FC Barcelona  Arsenal FC 2:1 Stade de France Saint-Denis 80 000 2006/07  AC Milan  Liverpool FC  2:1 OAKA Spiros Louis (Ateena olümpiastaadion) Ateena 70 000 2007/08  Manchester United  Chelsea FC 1:1 (6:5 pen.) Lužniki staadion Moskva 67 310 2008/09  FC Barcelona  Manchester United 2:0 (1:0) Rooma olümpiastaadion Rooma 62 467 2009/10  Milano Inter  Müncheni Bayern 2:0 (1:0) Santiago Bernabéu Madrid 96 214 2010/11  FC Barcelona  Manchester United 3:1 (1:1) Wembley London 87 695 2011/12  Chelsea FC  Müncheni Bayern 1:1 (4:3 pen.) Allianz Arena München 69 901 2012/13  Müncheni Bayern  Dortmundi Borussia  2:1  Wembley London 86 298 2013/14  Madridi Real  Madridi Atletico  4:1 Estádio da Luz Lissabon 60 976 2014/15  FC Barcelona  Torino Juventus 3:1 Berliini Olümpiastaadion Berliin 70 442 2015/16  Madridi Real  Madridi Atletico  1:1 (5:3) San Siro Milano 71 942 2016/17  Madridi Real  Torino Juventus 4:1 Millennium Stadium Cardiff 65 842 2017/18  Madridi Real  Liverpool FC  3:1 Kiievi olümpiastaadion Kiiev 61 5612018/19  Liverpool FC   Tottenham Hotspur FC  2:0 Estadio Metropolitano  Madrid  63 2722019/20  Müncheni Bayern  Paris Saint-Germain 1:0 Estádio da Luz Lissabon 02020/21  Chelsea  Manchester City 1:0 Estádio do Dragão Porto 14 1102021/22  Madridi Real  Liverpool FC  1:0 Stade de France Saint-Denis 75 0002022/23  Manchester City FC  Milano Internazionale  1:0 Atatürki olümpiastaadion İstanbul 71 4122023/24  Madridi Real  Dortmundi Borussia  2:0 Wembley London 86 2122024/25  Paris Saint-Germain  Milano Internazionale5:0Allianz ArenaMünchen64,327

Vaata ka
UEFA Euroopa Liiga

 Välislingid 
Koduleht

Kategooria:Jalgpalliklubide rahvusvahelised tiitlivõistlused
Kategooria:UEFA